Rikunarita-ORG/Wikinium huggingface dataset:
# 亞洲

亞洲
**亞細亞洲**（南昌話：**/ŋa213 ɕi35 ŋa213 t͡siiu42/**，古希臘文：Ασία），又簡稱**亞洲**（南昌話：**/ŋa213 t͡siiu42/**），絕大部分都位到北半球，係全世界上最大，最多人嗰一隻洲。佢東頭一徑到白令海峽嗰傑日尼奧夫角（西經169度40分，北緯60度5分），南頭一徑到努沙登加拉群島（東經103度30分，南緯11度7分），西頭一徑到巴巴角（東經26度3分，北緯39度27分），北頭一徑到切柳斯金角（東經104度18分，北緯77度43分），最高嗰山係珠穆朗瑪峰。亞洲東西嗰時差係11小時。佢西首連到歐洲，箇就係世界上最大嗰大陸-歐亞大陸。

亞洲嗰東首係太平洋、北邊係北冰洋，南邊係印度洋，西首拕烏拉爾山脈、烏拉爾河、里海、高加索山脈、黑海、土耳其海峽及愛琴海跟歐洲分隔開，西南首隔到亞丁灣、曼德海峽、紅海、蘇伊士運河跟非洲相望，東北首隔到白令海峽跟北美洲相望。

「亞細亞」箇隻名字非常老，希臘人叫佢俚嗰東部（也有人話係日頭升起來嗰地方）「亞細亞」，箇可能係亞述人教佢俚嗰。

## 歷史

最早嗰蘇美爾文化就係亞洲嗰，另外像印度、中國、波斯嗰滴子古國都嘚亞洲嗰。

## 地理

全亞洲山地、高原跟丘陵佔到75%左右，平原25%。

佢嗰青藏高原係世界最高嗰高原，佢嗰死海係世界嗰最低點，佢嗰里海係世界最大嗰湖，佢嗰貝加爾湖係世界最深嗰湖。

模板:亞洲
# 中國

**中國**係亞洲東邊嗰一隻國家。因為佢在歷史、文化、思想好多方面嗰能力，都讓佢在箇隻地區有非常大嗰影響力。「中國」開頭係指中原恁塊地方，今吖已經係一個「省份」嗰政治概念嘍。

## 歷史

中國可考嗰歷史有四千年嗰樣子，有文字記得嗰歷史有三千年。從傳說中嗰三皇五帝，歷經夏、商、周、秦、漢、魏、晉、南北朝、隋、唐、五代十國、宋、元、明、清、中華民國等朝代或政權。

## 地理

中國嗰領土面積在全世界排在第三。長江跟黃河係佢最長嗰兩條河。

## 人口

中國係世界上人最多嗰國家。到2025年，中國大陸總共有1, 416, 096, 000隻人。

## 文化

中國隻隻方面嗰文化都好喫價。從文化到繪畫、從音樂到飲食、從服飾到思想，都對世界、特別係東亞，有佗大嗰影響力。

## 政治

中國嗰政治從傳說中三皇五帝嗰禪讓制，到晏子嗰夏商周嗰分封制，從秦朝以後，中國作興宗法帝制、郡縣制或中央集權制。中國兩種社會制度，中國大陸係社会主义，香港、澳門、臺灣係資本主義。